Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 ก.พ. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 4.31 จุด (0.28%) ปิดภาคเช้าที่ 1,530.61 จุด ด้วยมูลค่าการซื้อขาย 26,014.27 ล้านบาท
Most Positive Impact: ADVANC(+2.24 จุด),CPALL(+1.27จุด),INTUCH(+0.53 จุด)
Most Negative Impact: ROBINS (-0.76 จุด), MTC (-0.7 จุด), SAWAD (-0.38 จุด)
ตลาดหุ้นไทยแกว่งตัวในกรอบแคบ โดยมีหุ้นกลุ่ม ICT ได้แก่ ADVANC INTUCH และ TRUE ซึ่งมี market cap ระดับสูงช่วยประคองตลาดหลังคลายความกังวลเรื่องคู่แข่งรายใหม่ และราคาประมูลคลื่น กอปรกับราคาหุ้นถูกกดดันมานานทำให้เห็นการรีบาวด์ ขณะที่กลุ่มรับเหมาปรับตัวลงนำโดย STEC CK ITD หลังรายงาน GDP 4Q19 รายละเอียดการลงทุนภาครัฐหดตัวลง -5.1%
สภาพัฒน์รายงาน GDP 4Q19 ออกมาที่ 1.6% YoY ต่ำสุดในรอบ 21 ไตรมาส และแย่กว่าที่ตลาดคาดที่ 2% YoY ส่งผลให้ทั้งปี 2019 GDP ขยายตัวเพียง 2.4% YoY เพิ่มโอกาสในการปรับลดดอกเบี้ยของ กนง. อีกครั้ง 25 bps ในช่วงครึ่งแรกของปี เพื่อกระตุ้นเศรษฐกิจ
แนวโน้มตลาดบ่าย
มุมมองตลาดบ่ายนี้คาด SET index ยังคงผันผวนในกรอบ 1,515 – 1,535 จุด รอดูผลประกอบการ 4Q19, GDP ของไทย และการทยอยกลับมาดำเนินธุรกิจของบริษัทจีน ทั้งนี้เราคาดจะเริ่มเห็นหลายมาตรการกระตุ้นเศรษฐกิจในประเทศโดยจะเริ่มประกาศสัปดาห์หน้า และคาดใช้จริงปลายมี.ค.เป็นต้นไป เป็น sentiment บวกที่จะขับเคลื่อนตลาดในระยะถัดไป
กลยุทธ์การลงทุน แนะนำทยอยสะสมหุ้นที่มีปัจจัยบวกเฉพาะตัว ได้แก่ TOP จากผลประกอบการออกมาดีกว่าที่คาด และผลประกอบการน่าจะผ่านจุดต่ำสุดใน 1Q20, STEC จากการเตรียมประมูลโครงการขนาดใหญ่ , TRUE ราคาหุ้นถูกดดัน ลุ้นการรีบาวด์หลังจากตลาดคลายกังวลต่อ sector (สำหรับนักลงทุนรับความเสี่ยงได้สูง)
ประเด็นเศรษฐกิจสำคัญ ได้แก่ วันพุธติดตาม Core CPI ของสหรัฐฯประจำเดือนม.ค. ตลาดคาด 0.2% MoM วันพฤหัสติดตามรายงานการประชุมนโยบายการเงินของ FOMC และ ECB วันศุกร์สหรัฐฯ และยูโรโซนจะมีการรายงาน PMI ภาคการผลิต (ก.พ.) ตลาดคาด 52.5 และ 47.5
หุ้นแนะนำ STEC TOP